¿Por qué ye polo que naguo?, de Candela Fernández Solís
#000001
«Otra cama» y «Campana», rellatos nuevos de Pelayo Martínez Olay
#000004
La so obra ta compuesta por publicaciones en castellán y n’asturianu, cultivando dellos xéneros lliterarios y algamando delles distinciones tanto n’Asturies como a nivel estatal.
#000007
Ente les sos obres n’asturianu podemos alcontrar llibros infantiles/xuveniles como Tapín de Picupáu (ALLA), Ello ye too la xente que nun mos compriende (ALLA); obres teatrales como Orbaya, Cantu de gaviotes o El Santu (ALLA, coleición mázcara de teatru);Poemarios como Tiempu d’esiliu y povisa ayenu (Ediciones Trabe), o Mil desiertos llugares (Impronta); y Noveles o publicaciones de rellatos como Fame d’amor determín de pasión (Trabe),Vivir ensín probalo (ALLA ), Les vueltes, toles vueltes (ALLA), y tamién participó en delles publicaciones colectives como Vía de Serviciu (Suburbia), Camín de Bimenes (Xébana).
#000008
Ente la so obra en castellán destaquen obres como Desbandada (Conceyu Talavera de la Reina) y Los laberintos del humo (Pre-textos).
#000009
Pablo Medina foi ganador dos vegaes del premiu de narrativa Xosefa Xovellanos con les noveles L’Arna de San Atanás y Fame d’amor determín de pasión. Foi tamién ganador del premiu Teodoro Cuesta nel 2006 col poemario Aires de Mudanza, y algamó otres distinciones como los premios de creación lliteraria y de teatru de la ALLA, premiu Asturies xoven de poesía ente otres munches distinciones.
#000010
Güei vamos a face-y la entrevista rescamplu ⚡ pa conocelu un poquitín más:
#000011
1. ¿Cómo lleves la cuarentena? ¿Yes del grupu que ta aprovechando’l tiempu pa lleer y escribir, o del que tamos faciéndolo menos de lo que nos prestaría?
#000012
Toi trabayando a esgaya por cuenta del insti... Ye munchu matu, pero pasa’l tiempu volao. Prestaríame tener más tiempu pa lleer y escribir. Siempre. Con cuarentena o ensin ella.
#000013
2.¿Qué xéneru te presta más pa escribir?
#000014
La novela, pero requier tiempu. Permítete mosar tou un mundu... Los relatos requieren de munchu pulsu y son un chispazu, como la vida mesma. Va tiempu que nun fago poesía nin teatru...
#000015
3.¿Xéneru que más te presta lleer?
#000016
La novela y el relatu. Tamién los llibros d’artículos.
#000017
4.¿Tienes dalgún vezu o zuna a la hora de ponete a escribir?
#000018
Cada vegada unu distintu. Préstame escribir en cafeteríes, cerca d’un ventanal viendo pasar la xente. De va tiempu fago un borrador y llueu trescríbolo a un cuadernu. Ye una manera d’obligase a reescribir y repensar les histories.
#000019
5.¿Qué zunes llectores mos puedes confesar?
#000020
Como les d’escribir, cada vegada distintes... Agora fago unes fichines y llevo un cuadernu onde apunto la mio rellación colos llibros: ónde lu merqué, lo que me chocó, fragmentos guapos, si m’aportó daqué...
#000021
¿Cómo decantase por unu cuando hai tantos y tan granibles? La elegancia de Camilleri; la tensión estilística de Rulfo; la profundidá sicolóxica de Marái; la capacidá pa crear mundos de García Márquez; el lirismu esteticista d’Umbral; la capacidá novelística de Galdós; la escritura esfollao de Jack London; el mundu lliterariu de Marco Denevi; el perspectivismu de Julian Barnes...
#000023
7.¿Los tos llibros clásicos preferíos?
#000024
Les aventures del Barón Münchaussen entá me sosprende a cada llectura. Totémicos pa min son Cien años de soledá y Pedro Páramo y el llano en llamas.
#000025
8.¿Tas trabayando en dalgún llibru actualmente?
#000026
Sí, pero mui de poco en poco... Hai bien de proyectos, pero nun hai tiempu y queden munchos en caxón.
#000027
9.¿Si tuvieres qu’escribir un llibru con otru escritor, a quién escoyeríes?
#000028
Al peor enemigu, porque díbemos acabar mal. La escritura esconsona l’egu y abúltame difícil la xenerosidá de ceder...
#000029
Tolos llibros que nun fui a acabar.
#000030
11.¿Tienes dalgún personaxe lliterariu preferíu?
#000031
12.¿A qué escritor revivirías pa que pudiera siguir escribiendo?
#000033
Diz Joaquín Sabina nun cantar que «No hay nostalgia peor/ que añorar lo que nunca jamás sucedió». Quédome colo qu’escribieron. Porque lo que puedan escribir depués pue abultar decepcionante.
#000034
14.¿Un llibru col que llorasti?
#000036
15.¿Cuála ye la to llectura actual?
#000038
16.¿Un llibru que tengas munches ganes de lleer?
#000040
Llevo en cata d’ún dende neñu, porque nos faló d’él un profesor y nun lu atopo. Tengo ganes lleer, seliquino, posao dalgunos llibros como «Los seres imposibles» d’Antón Castro.
#000041
Préstame más el papel flexible, que s’afaye... Y siempre cosíu, non que s’esfarraplen les fueyes. Nun soi cacosu pa les tapes.
#000043
Llibros intensos. Llibros que nun puedas apestañar, que nun seyas a soltar, que lleas y relleas... Un llibru d’ochocientes páxines pue ser un suspiru y ún de setenta un martiriu. La estensión del llibru hai qu’entendelo como Bergson facía col tiempu.
#000044
Llibros que seyan una saga dientro d’ún. Autoconclusivos nun suelen ser bonos llibros, porque indica que te lo dan too fecho.
#000045
20.¿A quien te prestaría que-y ficiera esta entrevista rescamplu?
#000046
Creo qu’entamo a carecer del síndrome del xurásicu, que n’asturianu ye de burra vieya. Prestábame que fuere daquién de la xente que ta garrando’l relevu xeneracional con tanto puxu. Esa xente ye la que tien que falar agora y nós escuchalos: Xaime Martínez paezme un bon candidatu, neto que Diego Solís...
#000047
21. Y ya pa rematar, ¿ que llectura nos recomiendes pa esta cuarentena?
#000048
Lluvia d’agostu de Francisco Álvarez.
#000049
¡Milenta gracies por participar na primera entrevista rescamplu del blogue!
#000050
Y a vosotros/es llectores, espero que vos prestara, bien llueu tendreis máis entrevistes. Podeis dexar en comentarios a quien vos prestaría que-y ficiera la entrevista rescamplu
#000051
Déxovos unes semeyes bien prestoses que nos facilitó Pablo de les sos notes y cuadernos.
#000052
La Biblioteca d’Asturies estrena’l ciclu Palabra viva dientro de la so programación d’actividaes p’adultos
#000053
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu
#000054
La Biblioteca d’Asturies estrena’l ciclu Palabra viva dientro de la so...
#000056